Tusindvis af nordjyder var mødt op for at se den nye Tour de France darling, Michael Mørkøv fra Team Saxo Bank stille til start i gadeløbet Sparekassen Himmerland Grand Prix. Her skulle han forsøge at gøre sidste års vinder Chris Anker Sørensen kunsten efter. Og hverken OL eller Tour de France havde sat sig i benene på Michael Mørkøv. Han kørte som den første over målstregen i aftenens løb lige foran Nicolai Ejstrup. Danmarksmesteren Sebastian Lander deltog også i løbet. Det er femte gang, at løbet bliver afviklet.

Referat:
Cykelrytteren Michael Mørkøv vandt torsdag aften gadeløbet Himmerland Grand Prix i Aars.